Nikolaus Pevsner
Nikolaus Pevsner, 1902-1983, tysk-britisk kunsthistoriker, fra 1934 bosat i England, hvor han fra 1941 var professor ved universiteterne i London, Cambridge og Oxford. Pevsner har især skrevet om arkitektur, bl.a. oversigtsværket An Outline of European Architecture (1943, da. Europas arkitekturhistorie, 1973), udkommet i mange udgaver, og The Buildings of England 1-48 (1951-74). Fra 1953 redigerede han det store kunsthistoriske standardværk The Pelican History of Art, der stadig publiceres i nye udgaver.